stanford-oval/wikipedia huggingface dataset:
חמד"ע

| --- | --- |

 מוסד חינוכי
 תקופת הפעילות:  1991–הווה (כ־33 שנים) 
 מייסדים:  יד הנדיב 
 בעלי תפקידים
 מנהלת:  ד"ר אלה ליבשיץ https://hemda.org.il/download/pictures/%D7%90%D7%9C%D7%943.jpg
 מיקום
 מיקום:  פרדס 7, תל אביב 
 מדינה:  ישראל ישראל
 קואורדינטות:  32°05′02″N 34°46′49″E﻿ / ﻿32.083972222222°N 34.780388888889°E﻿ / 32.083972222222; 34.780388888889
 www.hemda.org.il
  מפת מיקום  מפה דינמית   (למפת תל אביב מוגדלת) חמד"ע(למפת תל אביב רגילה) חמד"ע(למפת גוש דן רגילה) חמד"ע(למפת גוש דן מוגדלת) חמד"ע  he חמד"עhe חמד"עמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
חמד"ע (חינוך מדעי) הוא מוסד לימודי הנמצא בתל אביב (שוכן ברחוב הפרדס, סמוך לעיריית תל אביב). הוא משמש כקמפוס מדעי לתלמידי בתי הספר התיכוניים בעיר הלומדים לבגרות בפיזיקה, ובכימיה במתכונת של חמש יחידות לימוד. המוסד הוקם על מנת לרכז מעבדות, ציוד מחשבים וציוד הדגמה מתקדמים, ולהבטיח רמת הוראה גבוהה ומקצועית. 21 בתי ספר תיכוניים בתל אביב נמצאים בקשר קבוע עם חמד"ע ושולחים את תלמידיהם פעמיים בשבוע ללימודים מרוכזים. כיתות הלימוד בחמד"ע הן המעבדות עצמן. בנוסף, מורי חמד"ע מעבירים השתלמויות למורי ת"א ואזור המרכז.
חמד"ע פועלת מאז שנת 1991. את הקמת חמד"ע יזמה קרן יד הנדיב (קרן רוטשילד) בשיתוף עם עיריית ת"א ומכון ויצמן. עקרונות חמד"ע הותוו על ידי ועדה בינלאומית של מדענים ואנשי חינוך מישראל ומחו"ל, בראשותו של נשיא מכון ויצמן למדע, פרופסור חיים הררי.
הפעילות בחמד"ע מתמקדת בהוראה לבגרות של כימיה ופיזיקה לתלמידי תיכון, אשר בחרו בנושאי לימוד אלו בהיקף מוגבר. כמו כן, לומדים בחמד"ע תלמידים מצטיינים בחטיבת הביניים. מעבר לחומר הלימוד הסטנדרטי משתתפים התלמידים המעוניינים בכך גם בקורסי השלמה בנושאים מתקדמים דוגמת יחסות פרטית, אנליזה ממדית, לייזרים והולוגרמות, קוסמולוגיה ועוד. בנוסף, תלמידים זוכים פעם בשנתיים ללכת למאיץ החלקיקים במצפה רמון וללמוד על פעולותיו.
חמד"ע מפעילה אתר אינטרנט בו ניתן לתלמידים ליצור קשר אישי וישיר עם המורים. כמו כן, התלמידים מקבלים את ציוני הבחינות שלהם לאתר, והמורה יכול להעלות חומרי למידה.
בנוסף, מעבירים בחמד"ע הרצאות מדעיות לקהל הרחב, ומקיימים אירועים כגון FameLab.
מנהלת חמד"ע היא ד"ר אלה ליבשיץ.
בשנת הלימודים תשע"ד נפתח מרכז חמד"ע חדש במכון ויצמן למדע ברחובות בהנהלת ד"ר רונן מיר. כיום המרכז  נקרא מרכז שוורץ רייסמן לחינוך מדעי, רחובות.
בשנת הלימודים תשע"ט עתיד להיפתח מרכז שוורץ רייסמן שלישי בראשון לציון בהנהלת מר אלי שלו.
תוכנית מ"ח

מ"ח (מדע חישובי) הוא מקצוע חדש אשר משלב בין מדע ומדעי המחשב ונלמד בחמד"ע ובמכון דוידסון לחינוך מדעי  (בתמיכת חמד"ע),
ללימודי המקצוע נבחרים מדי שנה תלמידי כיתות ט מצטיינים בעלי אוריינטציה מדעית שלומדים מתמטיקה ופיזיקה כמקצועות מורחבים (5 יח"ל). משך התוכנית הוא שלוש שנים.
המדע החישובי אף הוא בהיקף של 5 יח"ל. הנושא בתוכנית הוא תחום אינטרדיספלינרי מדעי חדש. במסגרת לימוד המדע החישובי, נלמד המחשב ככלי שבאמצעותו ניתן לפתור בעיות שחוקיותן מוכרת אך מורכבותן הרבה אינה מאפשרת פתרון אנליטי. המחשב משמש גם לבקרת ניסויים מתקדמים ומורכבים תוך הבנת תכונות גלאים ואוגר נתונים ומגבלותיהם, וכן הכנסת תשומה מדעית ועיבודה כשהתוצר הוא סימולציות מחשב ומודלים.
הערות שוליים

↑  חמד"ע - המרכז לחינוך מדעי, באתר יד הנדיב
↑  תוכנית מדע חישובי במכון דוידסון לחינוך מדעי
פוקימון חרב ומגן

| --- | --- |

כרזת המשחקים
 כללי
 תאריך הוצאה:  15 בנובמבר 2019
 סוגה:  משחק תפקידים ממוחשב
 פיתוח:  Game Freak
 הוצאה לאור:  נינטנדו, חברת פוקימון
 ארץ מקור:  יפן 
 סדרה:  פוקימון
 דרישות תוכנה
 מצבי משחק:  סינגל פלייר מולטיפלייר
 פלטפורמות:  נינטנדו סוויץ'
 המשחק הקודם:  פוקימון: בוא נלך, פיקאצ'ו! ובוא נלך, איבי!
 המשחק הבא:  פוקימון יהלום מבריק ופנינה נוצצת
 swordshield.pokemon.com
 
פוקימון חרב (ביפנית: ポケットモンスター ソード, ברומאג'י: Poketto Monsutā Sōdo - פוקטו מונסוטה סודו - מפלצות כיס חרב; באנגלית: Pokémon Sword) ופוקימון מגן (ביפנית: ポケットモンスター シールド, ברומאג'י: Poketto Monsutā Shīrudo - פוקטו מונסוטה שירודו - מפלצות כיס מגן; באנגלית: Pokémon Shield) הם שני משחקי תפקידים אשר פותחו על ידי Game Freak והופצו בלעדית על ידי נינטנדו לקונסולת הנינטנדו סוויץ'. שני המשחקים הללו הם הראשונים בדור השמיני של משחקי פוקימון. המשחקים יצאו ב-15 בנובמבר 2019. ב-2020 יצאו הרחבות למשחק (אנ'): ב-17 ביוני 2020 יצאה ההרחבה הראשונה של המשחקים, The Isle of Armor (בתרגום חופשי: אי השריון); וב-22 באוקטובר 2020 יצאה ההרחבה השנייה של המשחקים, The Crown Tundra (בתרגום חופשי: טונדרת הכתר).
משחקיות

כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר במחוז השמיני.
המשחק מתרחש במחוז גאלאר המבוסס על בריטניה הגדולה. וברחבי מפת המשחק ניתן להגיע למקומות אייקונים כגון מגדל שעון המבוסס על שעון הביג בן וארמון המבוסס על ארמון וסטמינסטר.
המשחק מציג שלושה פוקימונים התחלתיים חדשים:
גרוקי, פוקימון העשב, המבוסס על קוף.
סקורבאני, פוקימון האש, המבוסס על ארנב.
סובל, פוקימון המים, המבוסס על זיקית.
מכוני הפוקימונים יחזרו לאחר שחסרו במשחקי "פוקימון שמש וירח". עם זאת, גיים פריק הכריזה כי לראשונה פוקימונים רבים מהדורות הקודמים לא יהיו זמינים במשחקי חרב ומגן, דבר שעורר ביקורת רבה מצד קהל השחקנים.
מטרת השחקן היא לתפוס את כל הפוקימונים, להשיג שמונה תגי מכון, ולנצח את ליגת הפוקימונים, וכך להפוך לאלוף המחוז החדש. במקביל, עליו להתמודד עם צוות יל שמנסים להאט אותו וכן לנצח את רוז, ראש תאגיד אנרגיה במחוז שרוצה להציל את המחוז ממשבר האנרגיה שהוא חווה, אבל בדרכים לא כשרות. במטרה לעשות זאת, לשחקן ניתנת האפשרות לתפוס 400 פוקימונים, אולם הוא יכול להחזיק באמתחתו רק שישה ואיתם להילחם. במהלך הסיפור השחקן יפגוש בדמויות רבות, חלקן חברותיות וחלקן אויבות וכן בפוקימונים חדשים שייחודיים למחוז ובפוקימונים אגדיים חדשים.
חידושים

במשחק נוספו כמה חידושים לעומת המשחקים הקודמים בסדרה:
חידושים > דיינאמקס וג'ייגאנטמקס

ברחבי המחוז גאלאר קיימת אנרגיה מיוחדת שהאזרחים נעזרים בה בתור מקור כוח. אולם, גם פוקימונים נעזרים בה במטרה לגדול לשתי צורות עיקריות:
דיינאמקס - יכולת שבעזרתה הפוקימון גדל לממדי ענק ומקבל שיפור משמעותי בהתקפה, הגנה, בריאות וכן חיזוק למתקפות. כל הפוקימונים במשחק מסוגלים לגדול לצורה זו.
ג'ייגאנטמקס - בניגוד לדיינאמקס, פוקימון שמסוגל לגדול לצורת הג'ייגאנטמקס שלו משנה את צורתו ומקבל מתקפה חדשה וחזקה יותר. רק פוקימונים מסוימים מסוגלים לגדול לצורה הזאת.
מכניקות משחק כגון מהלכי Z (שהוצגו במשחקי "שמש וירח") וכן מגה התפתחויות (שהוצגו במשחקי X/Y) לא מופיעות במשחקים האלו.
חידושים > אזור הפרא

בין חלק מהערים קיים אזור שנקרא "אזור הפרא", בו השחקן יכול להתחבר לשירות האונליין של הסוויץ' ולפגוש בשחקנים אחרים. השחקן יכול לפגוש באנשי צוות ליגת הפוקימונים שימכרו לשחקן מתקפות חדשות תמורת נקודות וואטס שהשחקן יכול להשיג מקרבות מקס רייד וכן באשפי המחנאות שיעניקו לשחקן צעצועים חדשים ואפשרויות חדשות למחנה ברגע שהשחקן בישל מספר מסוים של מתכוני קארי. במהלך הטיול באזור הפרא, אם השחקן מחובר לשירות האונליין, הוא יראה סביבו שחקנים נוספים מטיילים במפה בסמוך אליו. כאשר השחקן ינסה לדבר עם אחד מהם, יתחיל דיאלוג אוטומטי שבסופו אותו שחקן יעניק לשחקן חפץ במתנה (מרכיב לבישול, גרגר או חפץ ששווה כסף).
חידושים > מחנה

השחקן יכול להקים מחנה בכל מקום במפה (מלבד במכונים) בהם הוא יכול לשחק עם הפוקימונים שלו בעזרת צעצועים (מה שמעלה את רמת החברות שלהם כלפיו) ואפילו לבשל להם אוכל. אם השחקן מחובר לשירות האונליין של הקונסולה ומקים מחנה באזור הפראי, שחקנים אחרים יכולים להצטרף למחנה של השחקן ולבשל ביחד איתו.
חידושים > קרבות מקס רייד

ברחבי האזור הפראי יש קנים של פוקימונים וכאשר אלו זוהרים, השחקן יכול להיכנס אליהם ובעזרת שחקנים נוספים להילחם בפוקימון שגדל לצורת דיינאמקס או ג'ייגאנטמקס ואפילו לתפוס אותו לעצמו לאחר שניצח. קרבות אלו נקראים "קרבות מקס רייד" ולאחר שהשחקן מנצח הוא יכול ללכוד את הפוקימון נגדו הוא נלחם ואפילו לזכות בשלל דברים כגון מתקפות חדשות, פירות וחפצים מיוחדים שהוא יכול להעניק לפוקימונים שלו.
חידושים > האופניים

במהלך הסיפור השחקן מקבל לרשותו אופניים רגילים ובהמשך הן זוכות לשדרוג ויכולות לנסוע על המים, מה שמחליף את המתקפה Surf (גלישה) מהמשחקים הקודמים. האופניים עצמם ניתנים לשדרוג בין לבין בעזרת וואטס (אולם, השדרוג הוא רק למהירות הנסיעה ולא יותר) ובהרחבה אי השריון ניתן לעצב אותם מחדש.
חידושים > מונית מעופפת

לאחר הטקס בעיר מוטוסטוק, השחקן מקבל מרוז גישה למונית המעופפת: מין תא שבו השחקן יושב ופוקימון ציפור בשם קורבינייט מטיס אותו ממקום למקום בחינם. על מנת לטוס לערים, על השחקן קודם להגיע אל העיר רגלית ורק לאחר מכן ניתנת האפשרות לטוס אליה בחופשיות בעזרת המונית. השירות מחליף את המתקפה Fly (תעופה) מהמשחקים הקודמים.
חידושים > המכונים השונים

כמו במשחקים הקודמים בסדרה, משחקי חרב ומגן מציגים 8 מכוני פוקימונים. אך בניגוד אליהם, 6 מהם זהים, אולם 2 מהם בלעדיים לכל משחק:
המכון הרביעי בחרב הוא מכון הלחימה, בעוד במגן הוא מכון הרוח.
המכון השישי בחרב הוא מכון האבן, בעוד במגן הוא מכון הקרח.
חבילות הרחבה

זהו גם המשחק הראשון בזיכיון בו יצאו חבילות הרחבה (DLC) במקום עוד משחק משלים (לדוגמה פוקימון ברקת או פלטינה) וזה בעזרת היכולת לעדכן את המשחקים דרך רשת האינטרנט (מה שלא התאפשר בקונסולות קודמות). למשחק יצאו שתי חבילות הרחבה:
חבילות הרחבה > אי השריון

אי שנמצא בסמוך למחוז עצמו. נמצאים בו עוד 100 פוקימונים שלא היה ניתן לתפוס אותם במשחק הבסיס.
השחקן יכול להגיע לשם לאחר שפגש דמות בשם אייברי (פוקימון מגן) /קלארה (פוקימון חרב) ולאחר קרב קצר השחקן מגיע לדוג'ו באי השריון, שם הוא עובר אתגרים שונים במטרה לזכות בשריון של הדוג'ו שמתברר להיות פוקימון ייחודי בשם קאבפו. בהמשך, לאחר שהשחקן מתחבר לקאבפו, מאסטר הדוג'ו, מאסטרד, שולח אותו למגדל המים או מגדל האופל במטרה לנצח את האתגר ולפתח את קאבפו לאורשיפו (בחירה במגדל המים תפתח את קאבפו לאורשיפו סגנון מכה מהירה מסוג לחימה ומים, בחירה במגדל האופל תפתח את קאבפו לאורשיפו סגנון תקיפה יחידה מסוג לחימה ואופל). בסוף ההרחבה, השחקן נלחם נגד מאסטרד, מנצח והופך לאלוף הדוג'ו.
חבילות הרחבה > טונדרת הכתר

ההרחבה מתרחשת באזור הטונדרה שבהרי גאלאר המושלגים. במשחק משולב גם הפוקימון האגדי קאלירקס וגם שני רג'ים חדשים. יש בו צורות גאלאר לציפורים האגדיות מקאנטו. יש אפשרות לעשות קרבות פשיטה נגד פוקמונים אגדיים מתחת לאדמה. קיימים בו עוד 100 פוקימונים חדשים שלא היה ניתן לתפוס אותם במשחק הבסיס ובהרחבה הקודמת.
עלילת ההרחבה עוקבת אחר השחקן שנסע להרי הטונדרה בגאלאר. בהגיעו להרים, הוא פוגש מאמן בשם פאוני ואת בתו פוניה. פאוני רוצה לקחת את פוניה לסיור ביחד איתו בהרים, אבל פוניה מעדיפה ללכת למקום בשם מקס לר (מקום בו שחקנים יכולים להילחם ביחד ולתפוס פוקימונים אגדיים). פוניה מבקשת מהשחקן להילחם באביה, המתברר להיות מנהיג מכון הפלדה במחוז. אך מתגלה שפוניה נעזרה בקרב כהסחת דעת במטרה לברוח מאביה ולאחר מכן פאוני רודף אחריה אל תוך המקס קן. השחקן רודף אחרי השניים אל המקס קן שם הוא נלחם ביחד עם מאמנים נוספים. לאחר שהקרב בקן נגמר, פוניה מבקשת מהשחקן להתלוות לאביה בסיור במקומה. פאוני עצמו נפגע מהבקשה, אך מסכים. פאוני והשחקן מקימים את בסיסם בעיירה פריזינגטון ופאוני שולח את השחקן לקרבות נוספים במקס לר בזמן שהוא שומר על הבסיס.
לאחר שהשחקן סיים שלוש שליחויות מחקר, פוניה מגיעה לבסיס ומצהירה שהיא מוכנה לצאת להרפתקה ביחד עם אביה. בעקבות פעולות השחקן, לפאוני לא נשארו רעיונות להרפתקאות נוספות והוא מסביר לפוניה שהוא יחשוב על הרפתקה חדשה עבורה. פוניה המתוסכלת חוזרת למקס לר ביחד עם אביה ועלילת ההרחבה מסתיימת.
לאחר השליחות השלישית, השחקן יכול למצוא תיאור כתוב על חור תולעת אולטרה, אותו פאוני לא זוכר שהוא כתב. לאחר שהשחקן מראה את התיאור לפאוני, השחקן יכול למצוא את נקרוזמה (הפוקימון האגדי ממשחקי אולטרה שמש ואולטרה ירח) ולתפוס אותו במקס לר. לאחר שהשחקן תפס והראה את נקרוזמה לפאוני, המדענית שחוקרת את המקס לר תגיע ותבהיר שהיא זאת שכתבה את התיאור והמשחק מסתיים.
חבילות הרחבה > אפילוג

לאחר שהשחקן סיים את עלילות שתי ההרחבות, ליאון יוצר קשר עם השחקן ומספר לו על טורניר חדש שמתקיים באצטדיון ווינדון: הטורניר מקיים קרבות כפולים (2 נגד 2) כאשר השחקן מצתוות להופ או למארני ונלחם בסוף הטורניר נגד ליאון ורייאן (אם השחקן מצתוות להופ) או ליאון ופיירס (אם השחקן מצתוות למארני). לאחר שהטורניר מסתיים, ליאון מכריז שהטורניר יתחיל להתקיים במתכונת קבועה באצטדיון והמשחק נגמר.
הפצה

המשחק הוכרז לראשונה בפרזנטציית "נינטנדו דירקט" ב-27 בפברואר 2019, והציג את האזור ואת שלושת ההתחלתיים של המשחק. הפרזנטציה התרחשה ביום שבו משחקי פוקימון הראשונים, פוקימון אדום וכחול, יצאו לאור ביפן.
הערות שוליים

↑  Nadia Oxford, The Pokemon Sword and Shield Pokedex Controversy Has a Name, and the Conversation Around It is Getting Worse, USgamer, ‏2019-06-25 (באנגלית)
↑  Patricia Hernandez, Why Pokémon Sword and Shield’s limited Pokédex is such a huge deal to fans, Polygon, ‏2019-06-13 (באנגלית)
המאמץ העולמי לאיסור על השימוש במוקשים

| --- | --- |

 מטה הארגון:  ז'נבה 
 מייסדים:  ג'ודי ויליאמס 
 תקופת הפעילות:  1992–הווה (כ־32 שנים) 
 פרסים והוקרה:  פרס נובל לשלום (1997) 
 www.icbl.org
 
כריכת הדו"ח של ICBL משנת 2000, ועליו צילום של ילדה משחקת בשלג בסמוך לשדה מוקשים ברמת הגולן
המאמץ העולמי לאיסור על השימוש במוקשים (באנגלית: International Campaign to Ban Landmines, בר"ת: ICBL) הוא קואליציה של ארגונים לא ממשלתיים שמטרתם המשותפת לאסור על השימוש במוקשים נגד אדם. המאמץ העולמי זכה בפרס נובל לשלום לשנת 1997, יחד עם השגרירה הבולטת שלו ג'ודי ויליאמס.
היסטוריה

מקורו של המאמץ, ב-1991, בקריאות בו זמנית של מספר ארגונים לא ממשלתיים, לאסור על השימוש במוקשים נגד אדם. באוקטובר 1992 הסכימו שישה ארגונים לשתף פעולה במטרה לנסות ולהשפיע על מקבלי ההחלטות בעולם, והקואליציה נוסדה באופן רשמי. ששת הארגונים המייסדים כללו את Human Rights Watch (משמר זכויות האדם), Handicap International (ארגון המסייע לנכים ברחבי העולם), Physicians for Human Rights (רופאים למען זכויות אדם), Vietnam Veterans of America Foundation (ארגון שנוסד על ידי חיילים אמריקאים ותיקי מלחמת וייטנאם), Mines Advisory Group (ארגון סיוע לנפגעי מוקשים) ו-Medico international (ארגון למתן סיוע סוציאלי).
ב-1993 נוסדה ועדת ההיגוי של המאמץ שכללה את ששת הארגוניים המייסדים. ג'ודי ויליאמס, ממקימות הארגון, הייתה מתאמת הפעולות, האסטרטגית הראשית ודוברת הארגון, והביאה לשיתופי פעולה מוצלחים עם ממשלות רבות וארגונים שונים, ביניהם האומות המאוחדות והצלב האדום. עם השנים, צמח שיתוף הפעולה עד ליצירת רשת של מעל 1100 ארגונים ביותר מ-60 מדינות. אחת מהדמויות הבולטות שתמכו בארגון הייתה דיאנה, הנסיכה מוויילס, שדאגה לסייר בשדות מוקשים באנגולה ובבוסניה והרצגובינה ולמשוך את תשומת לב התקשורת למאבק.
הישגו המרכזי של הארגון הגיע ב-1997, עם החתימה על אמנת אוטווה על ידי 133 מדינות (ו-156 מדינות נכון ל-2008). אמנת אוטווה אוסרת על פיתוח, ייצור ושימוש במוקשים נגד אדם, ומחייבת פינוי כל שדות המוקשים נגד אדם, הקיימים בתחום המדינות החותמות, בפרק זמן של 10 שנים. על הסכם אוטווה לא חתמו המעצמות הגדולות, ארצות הברית, רוסיה, סין והודו. גם מדינת ישראל אינה חתומה על ההסכם.
בשנת 1997 זכה הפרויקט וג'ודי ויליאמס בפרס נובל לשלום (מחצית הפרס לכל אחד).
הערות שוליים

↑  רשימת המדינות החתומות (באנגלית)
| זוכי פרס נובל לשלום |
| --- | --- | --- |
| 1901–1925 | דינן, פאסי (1901) • דוקומון, גובאט (1902) • קרמר (1903) • המוסד לחוק בינלאומי (1904) • פון זוטנר (1905) • רוזוולט (1906) • מונטה, רנו (1907) • ארנולדסון, באייר (1908) • ברנארט, דה קונסטן (1909) • לשכת השלום הבינלאומית בשווייץ (1910) • אסר, פריד (1911) • רוט (1912) • לה פונטן (1913) • לא הוענק (1914–1916) • הצלב האדום (1917) • לא הוענק (1918) • וילסון (1919) • בורז'ואה (1920) • ברנטין, לאנגה (1921) • ננסן (1922) • לא הוענק (1923-1924) • צ'מברלין, דוז (1925) |  |
| 1926–1950 | בריאן, שטרזמן (1926) • ביוסון, קווידה (1927) • לא הוענק (1928) • קלוג (1929) • סודרבלום (1930) • אדמס, באטלר (1931) • לא הוענק (1932) • אנג'ל (1933) • הנדרסון (1934) • פון אוסייצקי (1935) • לאמאס (1936) • ססיל (1937) • משרד ננסן הבין-לאומי לפליטים (1938) • לא הוענק (1939–1943) • הוועד הבינלאומי של הצלב האדום (1944) • הול (1945) • באלץ', מוט (1946) • מועצת שירות הידידים הבריטית, אגודה אמריקאית לשירותי הידידים (1947) • לא הוענק (1948) • אור (1949) • באנץ' (1950) |  |
| 1951–1975 | ז'ואו (1951) • שווייצר (1952) • מרשל (1953) • נציבות האו"ם לפליטים (1954) • לא הוענק (1955–1956) • פירסון (1957) • פיר (1958) • נואל-בייקר (1959) • לוטולי (1960) • המרשלד (1961) • פאולינג (1962) • הצלב האדום (1963) • לותר קינג (1964) • UNICEF‏ (1965) • לא הוענק (1966–1967) • קאסן (1968) • ארגון העבודה הבין-לאומי (1969) • בורלוג (1970) • ברנדט (1971) • לא הוענק (1972) • קיסינג'ר, לה דק טהו (סירב לקבל) (1973) • מקברייד, סאטו (1974) • סחרוב (1975) |  |
| 1976–2000 | ויליאמס, מגווייר (1976) • אמנסטי אינטרנשיונל (1977) • בגין, סאדאת (1978) • תרזה (1979) • אסקיבל (1980) • נציבות האו"ם לפליטים (1981) • מירדאל, רובלס (1982) • ואלנסה (1983) • טוטו (1984) • האגודה הבין-לאומית של רופאים למניעת מלחמה גרעינית (1985) • ויזל (1986) • אריאס (1987) • כוחות שמירת השלום של האומות המאוחדות (1988) • גיאטסו (1989) • גורבצ'וב (1990) • סו צ'י (1991) • מנצ'ו (1992) • מנדלה, דה קלרק (1993) • רבין, פרס, ערפאת (1994) • רוטבלט, ועידות פגוואש בנושא מדע ועניינים בין-לאומיים (1995) • בלו, הורטה (1996) • המאמץ העולמי לאיסור על השימוש במוקשים, ויליאמס (1997) • יום, טרימבל (1998) • רופאים ללא גבולות (1999) • קים (2000) |  |
| 2001 ואילך | האומות המאוחדות, אנאן (2001) • קרטר (2002) • עבאדי (2003) • מאטאיי (2004) • הסוכנות הבינלאומית לאנרגיה אטומית, אל-בראדעי (2005) • יונוס, גרמין (2006) • גור, הפאנל הבין-ממשלתי לשינוי האקלים (2007) • אהטיסארי (2008) • אובמה (2009) • שיאובו (2010) • ג'ונסון-סירליף, בואי, כרמאן (2011) • האיחוד האירופי (2012) • הארגון למניעת הפצת נשק כימי (2013) • יוספזאי, סאטיארת'י (2014) • קוורטט הדיאלוג הלאומי בתוניסיה (2015) • סנטוס (2016) • התנועה הבינלאומית להשמדת נשק גרעיני (2017) • מוראד, מקווגי (2018) • אבי אחמד​  (2019) • תוכנית המזון העולמית​ (2020) • מוראטוב, רסה​ (2021) • ביאליצקי, ממוריאל, המרכז לחירויות אזרחיות (2022) • נרגוס מוחמדי (2023) •ניהון הידאנקיו (2024)  |  |
| --- | --- |
בקרת זהויות :  NLI: 987007324847305171  BIBSYS: 98060631  GND: 1087571413  ISNI: 0000 0000 8591 3773  LCCN: no99044369  NSK: 000571725  RERO: 02-A012124218  VIAF: 124293092   WorldCat (עם VIAF): 124293092
דיסקוקריס

| דיסקוקריס |
| --- | --- |

תקופה
מיוקן 17–16.9 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: Prolibytheriidae
סוג:: דיסקוקריס
מינים
 Discokeryx xiezhi
שם מדעי
 Discokeryx ‏Shiqi

דיסקוקריס (שם מדעי: Discokeryx; מילולית: "קרן מצופה עגולה") הוא סוג נכחד של מכפיל פרסה ממשפחת הקלימקוכרטיים, אשר היה קרוב לג'ירפיים והתקיים במזרח אסיה של סוף המיוקן לפני 17 עד 16.9 מיליון שנה מזמננו.
סוג זה תואר למדע ב-2022 בידי החוקר הסיני Shi-Qi Wang ועמיתיו והוא כלל מין יחיד - Discokeryx xiezhi, אשר נקרא על שם המפלצת הסינית שיאזהי (Xiezhi), אשר הכילה על מצחה קרן אחת. הממצאים שלו תוארו ב"תצורות הלמגאי" (Halamagai Formation) שבשינג'יאנג, צפון סין.
מאפינים

לידיסקוקריס היה גוף בינוני במשקל 150 ק"ג, אשר הזכיר מבנה של כבש מושק או של אייל גדול והיה בעל גולגולת עבה בעלת מבנה "דיסק" הממוקם באמצע הראש, חוליות צוואר עבות ביותר ומפרקי ראש וצוואר מסובכים מאוד, יותר מכל יונק ידוע. משערים שמבנים אלו תמכו בבסיס התארכות הצוואר האבולוציונית של הג'ירף המודרני.
הסוג זההתקיים בערבות הפתוחות ובהם השתמש בראשו כדי להתנגח כמו איילים וכבשי מושק ביריביו, תוך שגולגולתו העזה שמרה על מוחו מפגיעות. מבנה שיניו מרמז שניזון ממספר צמחים ושתה ממקווי מים מבתי גידול שונים, אשר מתאימים פחות ליונקים המודרניים.
ראו גם

פרוליביתריום
הערות שוליים

↑  Wang, S.-Q.; Ye, J.; Meng, J.; Li, C.; Costeur, L.; Mennecart, B.; Zhang, C.; Zhang, J.; Aiglstorfer, M.; Wang, Y.; Wu, Y.; Wu, W.-Y.; Deng, T. (2022). "Sexual selection promotes giraffoid head-neck evolution and ecological adaptation". Science. 376 (6597): 1306–1310. doi:10.1126/science.abl8316. S2CID 249313002.
↑  Nicoletta Lanese (2022-06-02). "Short-necked giraffe relative discovered in China. It used its helmet head to bash rivals". livescience.com. Retrieved 2022-06-05
סיגל רגב רוזנברג

| --- | --- |

 לידה:  1 ביוני 1966 (בת 58) באר שבע, ישראל 
 מדינה:  ישראל 
 מקום מגורים:  גבעתיים
 השכלה:  תואר שני במדעי החברה וכלכלה מאוניברסיטת בן-גוריון
 מעסיק:  קופת חולים מאוחדת, שירותי בריאות כללית 
 תפקיד:  יו"ר קבוצת דנאל
 תקופת כהונה:  2023 - הווה
 
סיגל רגב רוזנברג (נולדה ב-1 באוגוסט 1966) היא יו"ר קבוצת דנאל החל מינואר 2024. קודם לכן מילאה שורה של תפקידים ניהוליים בכירים בקופות חולים ובבתי חולים בישראל, בהם מנכ"ל קופת חולים מאוחדת ויו"ר בית החולים רפאל.
ביוגרפיה

נולדה בבאר שבע. בעלת תואר ראשון בכלכלה (עם התמחות במדעי המחשב), ותואר שני בכלכלה, שניהם מאוניברסיטת בן-גוריון בנגב.
בשנת 1993 החלה לעבוד בשירותי בריאות כללית, כמנהלת הכספים של מחוז הדרום. לאחר מכן שימשה עוזרת ראש חטיבת הקהילה בקופה. במסגרת התפקיד הקימה וניהלה את מרכז הניהול הארגוני של כללית ואת מערכת המידע למנהלים. בשנת 2003 מונתה לחברת הנהלה, הקימה את אגף הבקרה והמידע בחטיבת הקהילה ועמדה בראשו. בשנת 2007 עברה לעמוד בראש אגף תכנון ומדיניות הבריאות בהנהלה הראשית של הקופה.
בשנת 2010 עברה להנהלת מרכז רפואי מאיר, ושימשה סמנכ"ל פיתוח עסקי של המרכז. היא ניהלה את מערך השירותים הרפואיים שמחוץ לסל הבריאות, קשרים בינלאומיים, מועדון לקוחות עסקי ופרויקטים להגדלת הכנסות.
בשנת 2013 עברה לקופת חולים מאוחדת. בתפקידה הראשון בקופה שימשה כסמנכ"ל הכספים. ב-2018 חזרה לקופת חולים כללית בתפקיד סמנכ"ל חדשנות תכנון ומחקר. בסוף אותה שנה מונתה למנכ"לית קופת חולים מאוחדת והפכה לאישה הראשונה שעומדת בראש קופת חולים בישראל. עם כניסתה לתפקיד הייתה קופת החולים בגרעון של מאות מיליוני ש"ח[דרושה הבהרה] ואכן צימצמה את הגירעון לכ-48 מיליון ש"ח. בתחילת כהונתה הדגישה רגב רוזנברג את קופת חולים מאוחדת בנושאי קידום שירות לקוחות, טיפול בנשים, דיגיטל ורפואה היברידית בסוף 2023 פרשה מקופת חולים מאוחדת.
בפברואר 2023 מונתה ליו"ר בית החולים רפאל, ושימשה בתפקיד זה עד אוגוסט 2023.
באוקטובר 2023 מונתה לדירקטורית בבנק דיסקונט לישראל.
בדצמבר 2019 קיבלה את 'אות בן-גוריון' מאוניברסיטת בן-גוריון בנגב.
בשנת 2019 היא נבחרה על ידי העיתון "גלובס" לאחת מ–50 הנשים המשפיעות בישראל, בשנת 2020 היא נבחרה לרשימת 100 האנשים המשפיעים של מגזין דה מרקר ולרשימת 2020 Power Women של פורבס ישראל ובשנת 2021 לאחת מ-50 הנשים המשפיעות של גלובס.
בינואר 2024 החלה לכהן כיו"ר קבוצת דנאל.
לרגב רוזנברג שני ילדים. מתגוררת בגבעתיים.
הערות שוליים

↑  מערכת דוקטורס אונלי, "לרדוף אחרי החלומות, תמיד להעז ולא לפחד לעשות את הבלתי אפשרי", באתר דוקטורס אונלי Doctors Only
1 2 3  דוח מיידי על מינוי דירקטור, באתר "מאיה", 16 באוקטובר 2023
↑  גב' סיגל רגב רוזנברג, באתר המכון הלאומי לחקר שרותי הבריאות ומדיניות הבריאות, ‏נלקח ב-12 בפברואר 2020
↑  אדריאן פילוט, סיגל רגב רוזנברג מונתה למנכ"לית קופת חולים מאוחדת, באתר כלכליסט, 23 בדצמבר 2018
↑  הילה ויסברג, ‏מנכ"לית ראשונה של קופ"ח: סיגל רגב רוזנברג מנכ"לית מאוחדת, באתר גלובס, 24 בדצמבר 2018
↑  אדריאן פילוט, כלכליסט, הגירעון בקופ"ח מאוחדת: תוצאה של כשל רב מערכתי, באתר ynet, 4 בנובמבר 2019
↑  מירב כהן‏, צמצמו גירעון במיליארד שקלים: הקורונה שיפרה את מצבן הכלכלי של קופות החולים, באתר וואלה, 22 ביולי 2021
↑  עמית קליין, משרד הבריאות: מאוחדת היא קופת החולים הנגישה ביותר, מדינט, 27 באוקטובר 2021
↑  סיגל רצין, השינוי שמנכ"ליות קופות החולים צריכות להוביל, באתר כלכליסט, 20 בספטמבר 2021
↑   רוני לינדר, הקופות מסתערות על העידן הדיגיטלי: מי תוביל את תחום ה"רפואה מרחוק"?, באתר TheMarker‏, 5 בספטמבר 2019
↑  שחר אילן, אחרי 4 שנים: מנכ"לית מאוחדת סיגל רגב-רוזנברג עוזבת את תפקידה, באתר כלכליסט, 2 באוקטובר 2022
↑  מנכ"לית "מאוחדת" לשעבר התמנתה ליו"ר בית חולים רפאל, באתר אייס, 12 בפברואר 2023
↑  האוניברסיטה העניקה לראשונה את 'אות בן-גוריון' כהוקרה על תרומה ייחודית לחברה הישראלית ולפיתוח הנגב, באתר אוניברסיטת בן-גוריון בנגב
↑  ליידי גלובס מציג: 50 המשפיעות 2019 - סיגל רוזנברג, באתר גלובס, 12 בספטמבר 2019
↑  סיגל רגב רוזנברג - מנכ"לית קופת חולים מאוחדת, רשימת 100 המשפיעים באתר TheMarker
↑  רשימת 2020 Power Women של פורבס ישראל
↑  50 הנשים המשפיעות של ישראל 2021: מנהלות המרכזים הרפואיים, באתר גלובס, 1 במרץ 2021
↑  גולן חזני, אחרי מאבק ארוך: סיגל רגב-רוזנברג נבחרה ליו"ר דנאל, באתר כלכליסט, 10 בינואר 2024
שלמה אייזנבך

| --- | --- |
אין תמונה חופשית
 לידה:  1946 (בן 78 בערך) ירושלים, פלשתינה (א"י) 
 מדינה:  ישראל 
 
שלמה אייזנבך (נולד בשנת תש"ז 1946) הוא חזן ישראלי.
אייזנבך נולד בשכונת בתי אונגרין בירושלים כבן למשפחת חזנים, מהם התפרסם במיוחד סבו, יענק'ל פעסטער-אייזנבך.
את מינויו הראשון קיבל בגיל 17 כחזן בבית הכנסת "שיכון הפועל המזרחי" בנתניה. לאחר מכן שימש כחזן בבית הכנסת הגדול בעכו. בשנת 1976 לאחר תחרות של 56 חזנים נבחר כחזן ראשי בבית הכנסת "היכל שלמה" בירושלים. שימש בתפקיד זה עד שנת תש"מ, באותן שנים הופיע בקונצרטים והופעות.
סגנונו בחזנות מאופיין בעיקר בדרכו ובהלך מחשבתו של החזן יוסל'ה רוזנבלט.
אייזנבך הקליט מאות הקלטות בהן הוא שר בעיקר את יצירותיו שלו.
מפת הדרכים

מחמוד עבאס, ג'ורג' בוש ואריאל שרון בסיום פסגת עקבה, 4 ביוני 2003
מפת הדרכים הייתה תוכנית מדינית לפתרון הסכסוך הישראלי-פלסטיני. התוכנית הוצגה כמימוש החזון אותו הציג נשיא ארצות הברית ג'ורג' בוש הבן בנאומו ב־24 ביוני 2002. התוכנית הציעה פתרון הדרגתי, רב-שלבי ורב-שנתי לסכסוך הישראלי-פלסטיני, בפיקוח ובסיוע "הקוורטט", ויעדה היה יישוב סופי וכולל של הסכסוך הישראלי-פלסטיני עד שנת 2005. ראש ממשלת ישראל אריאל שרון הודיע על תמיכתו בתוכנית בנאומו בכנס הרצליה ה-3 בשנת 2002.
התוכנית נכתבה במחלקת המדינה בבית הלבן ומנסחה העיקרי היה דייוויד סאתרפילד.